Document ID: 32007R0332

KOMISIJAS REGULA (EK) Nr. 332/2007
(2007. gada 27. marts)
par tehniskajiem pasākumiem dzelzceļa transporta statistikas nosūtīšanai
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 16. decembra Regulu (EK) Nr. 91/2003 par dzelzceļa transporta statistiku (1), un jo īpaši tās 6. panta 2. punktu,
tā kā:
(1)
Ir pietiekami sīki jāprecizē formāts, kādā dati par dzelzceļa transportu nosūtāmi Komisijai (Eiropas Kopienu Statistikas birojam), lai nodrošinātu datu ātru un efektīvu apstrādi.
(2)
Šajā regulā paredzētie pasākumi ir saskaņā ar atzinumu, ko sniegusi Statistikas programmu komiteja, kas izveidota ar Padomes Lēmumu 89/382/EEK, Euratom (2),
IR PIEŅĒMUSI ŠO REGULU.
1. pants
Komisijai (Statistikas birojam) nosūtāmo datu tehniskais formāts ir noteikts pielikumā.
Dalībvalstis izmanto šo formātu datiem, kas attiecas uz 2007. pārskata gadu un turpmākajiem pārskata gadiem.
2. pants
Visas organizācijas, ko ir izraudzījušās dalībvalstu iestādes, atbilstīgi Regulai (EK) Nr. 91/2003 sniedzamos datus un metadatus elektroniski nosūta Komisijai (Statistikas birojam) uz vienu datu saņemšanas vietu. Nosūtīšanu veic atbilstoši Statistikas biroja norādītajam datu apmaiņas standartam.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 27. martā

Labels: 7
12
8
15